Wikiloc - 212. Senderisme en tren: volta al Taga 2.040 m (100 Cims) i Sant Amand (1.851 m) per Sant Julià de Saltor i Bruguera
Senderisme en tren
Senderisme en tren on Wikiloc
212. Senderisme en tren: volta al Taga 2.040 m (100 Cims) i Sant Amand (1.851 m) per Sant Julià de Saltor i Bruguera on Wikiloc

212. Senderisme en tren: volta al Taga 2.040 m (100 Cims) i Sant Amand (1.851 m) per Sant Julià de Saltor i Bruguera
LA TRAVESSA Dura ruta circular que des l'estació de Ribes de Freser ens portarà a fer els cims del Taga i de Sant Amand per enfilar tot seguit el camí de tornada passant per Sant Julià de Saltor i Bruguera. La travessa és llarga i exigent, amb dos ascensions a tenir en compte, especialment el del Taga (+1.100m). La segona, la de Sant Amand (+220 m) no és tant llarga però després d'assolir el Taga les forces són més minses. Per pujar al Taga seguirem el PR C-190 des de la collada de Manter. Per arribar a questa collada pujarem per un camí més agradable que la pista que utilitza el sender de petit recorregut i que passa per la font de Santa Caterineta i pels 7 Fortins, un espai que compta amb diferents búnquers. Un camí carener ens durà fins al cim del Taga 2.040 m, un cim inclòs a la llista del 100 Cims Essencials de la FEEC i excel·lent mirador del Ripollès, inclosos els cims dels Pirineus. La baixada des del Taga la farem fins a coll de Jou, des d'on iniciarem una segona pujada fins a la muntanya de Sant Amand, un cim lligat a la llegenda del Comte Arnau. El descens fins a Sant Julià de Saltor és dreta però agradable, amb un petit tram de rocam (la Garganta). Cal no passar de llarg del Faig Gros! Des de Saltor ens dirigirem a Bruguera per un camí ombrívol que va entre fagedes i pinedes i que recorre la falda occidental de la muntanya de Sant Amand. El tram de Bruguera a Ribes, tot i que no és el més interessant de la travessa, el camí encara pot oferir-nos bonics corriols i alguna font abans no fem cap a Ribes de Freser. ORIENTACIÓ Ruta llarga amb trams de seguiment sobre sender abalisat. La pujada al Taga es fa per PR, mentre que la resta es fa seguint marques de pintura groga, ja sigui d'El Camí o d'Itinerànnia. - Collada de Manter-cim del Taga: seguim en tot moment el PR C-190, sender de petit recorregut que travessa la Serra Cavallera fins a Camprodon. - Taga-Coll de Jou-Sant Amand-Saltor: seguirem marques d'El Camí en el seu tram del Camí de Vidabona. -Saltor-Brugera-Ribes de Freser: seguirem les marques grogues de sender d'Itinerànnia. No sempre són evidents, així que cal estar atents, especialment des de Bruguera. ELS TRENS L'estació de de Ribes de Freser de Rodalies es troba al sud del nucli urbà i connecta amb el Cremallera de Núria. Actualment l'estació torna a tenir obert un bar, però no hi compteu massa atès que el servei va i bé sovint. Així mateix, des de 2020 les taquilles han deixat de tenir venda directa. Tot i que els veïns han protestat de moment no hi ha personal de venda de bitllets. S'hauran de comprar o bé la màquina automàtica o bé dalt del tren. Podeu consultar aquí els HORARIS DE RODALIES DE CATALUNYA.